Igelmimen Imeqranen (s tanglizit: Great Lakes; s tefrensist: Grands Lacs), d igelmimen n waman iẓidanen ay d-yezgan deg ugafa-agmuḍan (nord-est) n Temrikt n Ugafa, ɣef tlisa gar Kanada ed Yiwunak Yeddukklen. Llan semmus (5) n yigelmimen imeqranen: Agelmim Superior, agelmim Michigan, agelmim Huron, agelmim Erie akked win n Ontario. D ta ay d tagrawt tameqrant akk n yigelmimen seg yidis n tjumma (superficie), yerna tajumma-nsen, s ujemmal, tuweḍ ɣer 208.610 km2 (yikilumitren imkuẓen, ma d ableɣ (volume) n waman-nsen yuweḍ ɣer 22.560 km3 (yikilumitren igasasen). Igelmimen Imeqranen jemɛen 21% seg waman iẓidanen n umaḍal.